Nyeste Skilderie af Kiøbenhavn, 1816-09-17
Dette Privilegium, der blev skjænket Kammerjun, keren som Faddergave ved een af hans Sønners Daab, tilligemed et andet, at nyde Jndkomsterne af Auctionerne ved Hofetaten, tillod ham ogsaa at lade trykke og opslaae Placater til enhvers Efterretning: en Skik, der endnu i vore Dage kunde være af stor Nytte. Hiin Jndretning oprettedes og faldt fire Gange. Første Gang, 1706, var Contoiret i Færgestrædet, men havde i Aaret 1711 endnu ikke flere end 73 Subskribenter, og med den indtrufne Pest ophørte det ganske Hvad Aar det næste Gang blev oprettet er uvist, men dog har man trykte Efterretninger fra 1721, der caracterisere Tidsalderen. J den trykte Placat tilbød Bogholderen, der lod Contoiret bestride ved sin Kone, sig, at forskaffe høie og velfornemme Damer, blandt andre: "Franske Mademoiseller, som vel kan informere Børn udi det franske Sprog og bordyre, Frue=Piger, Jomfrue Piger, Huusholdersker, Sye= og Kniple Piger, Kok- og Brøg Piger." - 1725 bleve Efterretningerne ikke mere trykte som Placater, men i Octav paa to Blade, under Titel: Adres- og Notifications-Relations. Af et No., dat. d. 23 Febr. 1725, sees, at der efter en Madame Vie gantes solgtes 4 forskjellige Leievaaninger i Viegantes Gade, dernæst en samme tilhørende Plads og paastaaende Bygninger i denne Gade, og en ligeledes hende tilhørende Gaard i Stormgaden, med en Haveplads, hvori fandtes Viinranker. - 1726 bleve Avisens Artikler forøgede, og Contoiret anlagt paa Hofapotheket paa Kjøbmagergaden. Det var nu paa Veie at komme sig, men ligesom Pesten standsede dets Fremskridt forrige Gang, saaledes omstyrtede Kjøbenhavns almindelige Jldebrand det 1728. Jmidlertid blev dets Privilegium igien confirmeret af Christian den 6te 1731 for v. Ostens Sønner, men i Confirmationen, som først blev udstedt 1740, tales endnu om Portechaiserne, som en Hovedsag, og Adressecontoiret som en Bisag. 1744 sluttedes en Contract imellem Privilegiets Eier og en Auditeur S. M. Meyer, hvori ikke tales et Ord om Adressecontoiret, men blot om at holde Portechiser, for hvilken Tilladelse han betalte 130 Rd. aarligen. - Tredie Gang blev Adressecontoiret oprettet 1749, af Hofetatens Auctionsforvalter og Procurator N. Holm, paa Hjørnet af Compagnie= og Knabrostrædet. Ved Holms Død ophørte det atter, og der hengik nu ti Aar førend nogen tænkte paa at gjenoprette det. Hovedaarsagen var nok den, at Portechalserne vare gaaede reent af Mode fra den Tid Lænkerne ved Slottet bleve borttagne, og mueligen havde Holberg, ved sine idelige satiriske Udfald modPortechisebeordringen ogsaa bidraget til denne Modes Afskaffelse; thi at de, den Gang, han kaldte dem "fiirkantede Æsker med to Heste for, som kan tale", vare i største Brug, er uden for al Tvivl. Ogsaa Kareters tiltagende Tal maatte give Portechaiserne et slemt Stød, thi det var vel ikke saa let at faae to Karle til at slæbe en Portechaise for samme Priis, som man kunde faae en Kareet til Leie, i hvilke man i de Dage kunde kjøre en Tour i Byen for 12 til 16 s. og ud til Gylden lund for 6 Mk., ei at tale om, at der kunde befordres fire Personer i en Karet, medens en Portechalse kun kunde rumme eet Menneske. Endeligen besluttede den bekiendte, virksomme Agent Hans Holck, for fjerde Gang at opreise Adressecontoiret af Støvet, og det lykkedes ham ogsaa at bringe Indretningen paa en fast Fod. Han paatog sig, i Forening med sin Handelsfælle, Kræmmer J. Andersen, at bestyre dette Adressecontoir, hvis Efterretninger i Førstningen bleve udgivne skrevne, men da man havde samlet 30 Subskribenter, kom til at udgaae trykte. Det første Aar tabte Entrepeneurerne 80 Rd. derved. Aargangen kostede 8 Mk. J Begyndelsen udgik ugentlig kun 1/2, siden et heelt, saa to, tre, indtil 4 Ark; Betalingen for Bekjendtgjørelser var meget billig. For at forøg Bladets Jnteresse lod Holck indføre deri Afhandlinger af blandet Jndhold, hvilke, med Hensyn til Tiden, de bleve skrevne i, ikke vare uden Værd.